
A V I Z


asupra propunerii legislative privind regimul stării 


de  asediu  şi regimul  stării  de  urgenţă.








		In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind regimul stării de asediu şi regimul stării de urgenţă, trimisă cu adresa nr.40 din 27 aprilie 1998, înregistrată sub nr.291/XVIII/11 din 28 aprilie 1998.


		Potrivit prevederilor art.57 din Regulamentul Camerei Deputaţilor, membrii comisiei juridice, de disciplină şi imunităţi au luat în dezbatere această propunere legislativă, în şedinţa din 6 mai 1998.


		In urma examinării, constatându-se că această iniţiativă legislativă nu contravine prevederilor constituţionale, membrii comisiei au hotărât, cu majoritate de voturi, să o avizeze favorabil, cu recomandarea ca la dezbaterea în fond,  Comisia pentru apărare, ordine publică şi siguranţă naţională să ţină seama atât de precizările Consiliului Legislativ din adresa nr.231 din 2 aprilie 1998, cât şi de avizul favorabil al acestuia cu nr.768 din 15 octombrie 1997, dat la proiectul de Lege privind regimul stării de asediu şi regimul stării de urgenţă a cărui formă finală a fost definitivată cu iniţiatorul  proiectului de lege.


		De asemenea, pentru dezbaterea în fond a propunerii legislative, se va ţine seama şi de necesitatea solicitării punctului de vedere al Guvernului, în conformitate cu prevederile art.110 alin.(1)  şi art.137 alin.(5)  din Constituţia României.


		Raportat la domeniul de reglementare, această  propunere legislativă face parte, potrivit prevederilor art.72 alin.(3) lit. e din Constituţia României, din categoria legilor organice.

